Príloha č. 1 Opis predmetu zákazky

Požiadavky na poistenie

**Poistník/Poistený:** Odvoz a likvidácia odpadu a.s. v skratke: OLO a.s., Ivanská cesta 22, Bratislava 821 04, IČO: 00 681 300

# Predmet poistenia

Predmetom poistenia je povinné zmluvné poistenie zodpovednosti za škodu spôsobenú prevádzkou súboru:

* + motorových vozidiel, ktorých držiteľom, zapísaným v dokladoch vozidla (alebo osobou, na ktorú sa držba motorového vozidla previedla) je poistník;
  + ostatných vozidiel, ktoré sú vo vlastníctve poistníka, ktorý je zároveň ich prevádzkovateľom.

Zoznam vozidiel je uvedený v prílohe č. 2a týchto súťažných podkladov. Poistník si vyhradzuje právo aktualizovať uvedený zoznam v závislosti od počtu a štruktúry vozidiel, v čase pred začiatkom účinnosti poistnej zmluvy.

# Rozsah poistenia

Rozsah poistenia je daný zákonom č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov (ďalej „zákon o PZP“). Poisťovateľ nemôže znížiť požadovaný rozsah poistenia uvedený v Požiadavkách na poistenie svojimi Všeobecnými poistnými podmienkami alebo Zmluvnými dojednaniami. V prípade zmeny legislatívy, čo by mohlo mať za následok zvýšenie ceny za poskytnutie služby, si poistník vyhradzuje právo dojednať tieto zmeny dodatkom k poistnej zmluve.

# Minimálne požadované limity poistného plnenia z jednej škodovej udalosti

* + 5.240.000 EUR za škodu podľa § 4 ods. 2 písm. a) a náklady podľa § 4 ods. 3 zákona o PZP, bez ohľadu na počet zranených alebo usmrtených; za škodu podľa § 4 ods. 2 písm. a) a náklady podľa § 4 ods. 3 bez ohľadu na počet zranených alebo usmrtených;
  + 1.050.000 EUR za škodu podľa § 4 ods. 2 písm. b) až d) zákona o PZP bez ohľadu na počet poškodených.

# Osobitné požiadavky a dojednania, ktoré musia byť súčasťou poistenia a jeho ceny

* + poisťovateľ je povinný v ponuke predložiť kompletný sadzobník pre všetky skupiny vozidiel a to pre prípad, že poistník zakúpi v priebehu poistenia vozidlá iných skupín, ako sú uvedené v týchto Požiadavkách na poistenie;
  + poistné sadzby pre výpočet poistného sú záväzné a nemenné počas celej doby trvania poistenia. Poisťovateľ nemôže zachovanie výšky týchto sadzieb a celkového ročného poistného, akokoľvek podmieňovať. Celkové ročné poistné sa môže meniť len z dôvodu:
    - zmeny počtu vozidiel v súbore;
    - zmeny druhu vozidla;
    - zmeny druhu použitia (prevádzky) vozidla;
  + bezhotovostné platenie poistného, ročnými splátkami, bez uplatnenia princípu področnosti. Poisťovateľ vykoná predpis (avízo, vyúčtovanie) na úhradu poistného, ktorý musí obsahovať zoznam poistených vozidiel s vyčíslením poistného pre dané poistné obdobie.
  + poistník si vyhradzuje právo aktualizácie súboru vozidiel pri nadobudnutí alebo vyradení vozidiel počas trvania poistenia a pri zmene druhu použitia vozidiel, ktoré sú už v súbore poistených motorových vozidiel. Tieto aktualizácie sa budú realizovať na základe písomného oznámenia (napr. aj elektronickou poštou), ktoré bude doručené poisťovateľovi. Poistník predloží poisťovateľovi na účely aktualizácie príslušné doklady.
  + súčasťou poistenia sú aj asistenčné služby, ktorých dojednanie je pre osobné a úžitkové vozidlá, s celkovou hmotnosťou do 3500 kg, v rámci poistenia bezplatné.

# Spoluúčasť

Bez spoluúčasti a franšízy.

# Územná platnosť poistenia

Slovenská republika a všetky štáty Systému Zelenej karty.

# Doplňujúce informácie

* + trvanie poistenia: od 01.01.2023 00:00 hod. do 31.12.2023 24:00 hod;
  + poistné obdobie: kalendárny rok;
  + po uzavretí poistenia bude poistený požadovať zverenie poistnej zmluvy do správy samostatného finančného agenta;
  + doterajší škodový priebeh :

|  |  |  |  |  |  |
| --- | --- | --- | --- | --- | --- |
| **Obdobie** | **poisťovateľ** | **Hlásené PU (ks)** | **Vybavené PU (EUR)** | **Nevybavené PU (ks)** | **Nevybavené PU (EUR)** |
| 01.01.2017 - 31.12.2017 | Uniqa | 46 | 34 216 | 0 | 0 |
| 01.01.2018 - 31.12.2018 | 62 | 58 190 | 0 | 0 |
| 01.01.2019 - 31.12.2019 | 61 | 60 882 | 0 | 0 |
| 01.01.2020 - 31.12.2020 | 73 | 79 214 | 4 | 3 100 |
| 01.01.2021 – 31.12.2021 | 49 | 42 542 | 27 | 26 833 |
| 01.01.2022 – 08.11.2022 | Kooperatíva | 76 | 51 919 | 34 | 22 567 |

**Ďalšie požiadavky na predmet zákazky súvisiace s týmto opisom, vrátane podmienok plnenia, sa nachádzajú v rámcovej dohode, ktorá je prílohou č. 3 týchto súťažných podkladov. Verejný obstarávateľ odporúča uchádzačom, aby si pozorne prečítali podmienky plnenia rámcovej dohody**